Z A P I S N I K
19. (devetnaeste) sjednice Vijeća Mjesnog odbora Sopot, održane 19. prosinca 2022. u prostorijama Mjesnog odbora Sopot , Ulica Viktora Kovačića 5, s početkom u 18:30 sati

NAZOČNI ČLANOVI VIJEĆA: 
Ramona Antić, Mladen Devčić, Milivoj Đilas, Iver Gredelj-Kovačić,  Ajla Hrelja Bralić, Danijel Ljuboja, Štefica Muhvić, Miroslav Tovarloža.

NENAZOČNI ČLANOVI VIJEĆA:
Branka Rimac.

Predsjedava: Danijel Ljuboja, predsjednik Vijeća.
Zapisnik vodi: Ramona Antić, članica Vijeća.

			Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 19. sjednicu Vijeća Mjesnog odbora.

USVAJANJE ZAPISNIKA
	Budući da nema primjedbi na zapisnik 18. sjednice, Vijeće jednoglasno prihvaća tekst zapisnika 18. sjednice Vijeća održane 07. studenoga 2022.

USVAJANJE DNEVNOG REDA
	Predsjednik Vijeća predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda ili da se izmjeni njihov redoslijed ili ako ima prijedloga za dopunu dnevnog reda.
Nema prijedloga za izostavljanje točaka dnevnog reda kao niti za izmjenu njihovog redoslijeda, niti ima prijedloga za dopunu dnevnog reda od strane članova Vijeća.
Na prijedlog predsjednika, Vijeće jednoglasno utvrđuje dnevni red koji glasi:
DNEVNI RED
1. Izvješće Mandatnog povjerenstva o prestanku mandata članu Vijeća Mjesnog odbora 
Sopot i početku obnašanja dužnosti zamjenice člana
1. Prijedlog zaključka o Izvješću Mandatnog povjerenstva o prestanku mandata članu 
Vijeća Mjesnog odbora Sopot i početku obnašanja dužnosti zamjenice člana
1. Prisega 
1. Suglasnost na idejni projekt rekonstrukcije parkirališta u Pičmanovoj ulici
1. Zahtjev za povremeno korištenje prostora – upit građanina A.B.
1. Problem glomaznog otpada na području MO Sopot – upit građana
1. Pitanja, prijedlozi i obavijesti


Ad. 1. Izvješće Mandatnog povjerenstva o prestanku mandata članu Vijeća Mjesnog odbora Sopot i početku obnašanja dužnosti zamjenice člana
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda te predaje riječ članu Mandatnog povjerenstva Miroslavu Tovarloži koji Vijeću podnosi 

IZVJEŠĆE
o prestanku mandata članu Vijeća Mjesnog odbora Sopot i početku obnašanja dužnosti zamjenice člana Vijeća

I.

	A) Mandatno povjerenstvo utvrđuje da je članu Vijeća Mjesnog odbora Sopot Robertu Brukecu, izabranom s kandidacijske liste, dana 22. studenoga 2022. smrću prestao mandat u Vijeću Mjesnog odbora Sopot. 

	B) Sukladno članku 14. stavku 2. Odluke o izborima članova vijeća gradskih četvrti i članova vijeća mjesnih odbora (SGGZ 4/13, 5/17, 7/17, 2/19, 28/20, 8/21 i 10/21 – pročišćeni tekst), člana vijeća izabranog na kandidacijskoj političke stranke zamjenjuje neizabrani kandidat s iste liste s koje je izabran i član kojemu je mandat prestao ili mu miruje, a određuje ga politička stranka koja je predlagatelj liste. 


Kandidacijska lista Možemo!  - Zagreb je naš! -  NL - Zelena alternativa – OraH - Za grad je dana 1. prosinca 2022. obavijestila Gradski ured za mjesnu samoupravu, civilnu zaštitu i sigurnost te predsjednika Vijeća Mjesnog odbora Sopot da je za zamjenicu člana Vijeća Mjesnog odbora Sopot odredila kandidatkinju s kandidacijske liste Ajlu Hrelju Bralić.

II.

	Mandatno povjerenstvo predlaže Vijeću da prihvati ovo Izvješće i donese Zaključak o prestanku mandata članu Vijeća Mjesnog odbora Sopot i početku obnašanja dužnosti zamjenice člana Vijeća u predloženom tekstu.

Ad. 2. Prijedlog zaključka o Izvješću Mandatnog povjerenstva o prestanku mandata članu Vijeća Mjesnog odbora Sopot i početku obnašanja dužnosti zamjenice člana
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda te otvara raspravu.
Nakon rasprave, Vijeće jednoglasno donosi




ZAKLJUČAK
o Izvješću Mandatnog povjerenstva o prestanku mandata članu Vijeća Mjesnog odbora Sopot i početku obnašanja dužnosti zamjenice člana

1. Prima se na znanje Izvješće Mandatnog povjerenstva o prestanku mandata članu Vijeća Mjesnog odbora Sopot i početku obnašanja dužnosti zamjenice člana.

2. Dana 22 . studenoga 2022. smrću prestaje mandat članu Vijeća Robertu Brukecu.
Dana 01. prosinca 2022. Ajla Hrelja Bralić započinje s obnašanjem dužnosti članice Vijeća.

3. Ovaj će zaključak biti objavljen na oglasnoj ploči u sjedištu Mjesnog odbora Sopot.

Ad. 3. Prisega
Članica Vijeća Ajla Hrelja Bralić čita tekst prisege, te izgovara riječ „PRISEŽEM“.
/Potpisani tekst prisege članice Vijeća prilaže se ovom zapisniku./

Ad. 4. Suglasnost na idejni projekt rekonstrukcije parkirališta u Pičmanovoj ulici
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda te otvara raspravu.
Nakon rasprave, Vijeće jednoglasno donosi


ZAKLJUČAK
o suglasnosti na idejni projekt rekonstrukcije parkirališta u Pičmanovoj ulici

1. Vijeće Mjesnog odbora Sopot raspravljalo je o idejnom projektu rekonstrukcije parkirališta u Pičmanovoj ulici.

2. Vijeće Mjesnog odbora Sopot daje suglasnost na idejni projekt rekonstrukcije parkirališta u Pičmanovoj ulici, ali ističe kako je obnova Turinine ulice prioritet.

3. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet i Gradskoj četvrti Novi Zagreb – istok.

Ad. 5. Zahtjev za privremeno korištenje prostora - upit građanina A.B. 
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda te otvara raspravu.
Nakon rasprave, Vijeće jednoglasno donosi




ZAKLJUČAK
o zahtjevu za povremeno korištenje prostora

1. Vijeće Mjesnog odbora Sopot raspravljalo je o zahtjevu građanina A.B. za povremenim korištenjem prostora u svrhu kartanja i igranja šaha.

2. Vijeće Mjesnog odbora Sopot, u skladu sa Zaključkom o prostorima mjesne samouprave Grada Zagreba, prostor na korištenje bez naknade može ustupiti samo registriranim udrugama i političkim strankama, stoga odbija zahtjev za korištenjem.

3. Ovaj zaključak dostavlja se Gradskom uredu za mjesnu samoupravu, civilnu zaštitu i sigurnost i Gradskoj četvrti Novi Zagreb – istok

Ad. 6. Problem glomaznog otpada na području MO Sopot – upit građana
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda te otvara raspravu.
Nakon rasprave, Vijeće jednoglasno donosi


ZAKLJUČAK
o problemu glomaznog otpada na području MO Sopot

1. Vijeće Mjesnog odbora raspravljalo je o problemu glomaznog otpada na području MO Sopot, posebice u Ulici Milovana Kovačevića, travnata površina nasuprot kućnih brojeva 4 i 6.
2. Vijeće Mjesnog odbora Sopot osuđuje svako nezakonito odlaganje otpada, ali ne podržava postavljanje znaka zabrane odlaganja otpada na zahtjev građanina D.B.

3. Vijeće Mjesnog odbora Sopot traži od komunalnog redarstva da obrati posebnu pozornost na travnatu površinu u Ulici Milovana Kovačevića, nasuprot kućnih brojeva 4 i 6, koja služi kao nezakoniti deponij krupnog otpada.

4. Ovaj zaključak dostavlja se Sektoru za komunalno i prometno redarstvo i Gradskoj četvrti Novi Zagreb – istok.






Ad. 7. Pitanja, prijedlozi i obavijesti
Budući da više nitko ne traži riječ, predsjednik konstatira da je dnevni red iscrpljen i zaključuje sjednicu u 19:30.

Zapisnik sastavila:
Ramona Antić

KLASA: 024-08/22-003/2459
URBROJ: 251-13-11-9/007-22-3
Zagreb, 19. prosinca 2022.


Predsjednik
Vijeća Mjesnog odbora Sopot
[bookmark: _GoBack]Danijel Ljuboja, v.r.

